ก.ล.ต.แจงยังอยู่ในกระบวนการพิจารณากรณี NMG ตามขั้นตอนอย่างรัดกุม
ก.ล.ต.แจงยังอยู่ระหว่างกระบวนการพิจารณากรณี NMG ตามขั้นตอนอย่างรัดกุม
25 ก.ย. 2558

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุว่า ตามที่สื่อบางรายเสนอข่าวเกี่ยวกับการดำเนินงานของ ก.ล.ต. กรณีผู้ถือหุ้นบริษัท เนชั่น มัลติมีเดีย กรุ๊ป  จำกัด (มหาชน) หรือ NMG ถูกขัดขวางไม่ให้เข้าร่วมประชุมประจำปีผู้ถือหุ้นนั้น ก.ล.ต. ไม่ได้นิ่งนอนใจและได้เผยแพร่ความคืบหน้าในการดำเนินการเมื่อเดือนกรกฎาคมที่ผ่านมา 
โดยประเด็นที่ ก.ล.ต. พิจารณาครอบคลุมทั้งเรื่องที่ผู้ถือหุ้น NMG ร้องเรียน และประเด็นการเข้าครอบงำกิจการของ NMG ว่าเป็นไปตามกฎหมายที่เกี่ยวข้องหรือไม่ ซึ่งทั้ง 2 กรณียังอยู่ระหว่างการพิจารณาดำเนินการตามขั้นตอนอย่างรัดกุม ในส่วนที่ ก.ล.ต. ให้ประธานกรรมการบริษัท NMG ชี้แจง ก็ได้มีการชี้แจงมาเรียบร้อยแล้ว ซึ่ง ก.ล.ต. นำไปประกอบการพิจารณาตามขั้นตอนปกติ
ทั้งนี้ กระบวนการพิจารณาดำเนินการเรื่องดังกล่าว ก.ล.ต. ยึดหลักความถูกต้อง ยุติธรรม และขึ้นอยู่กับข้อมูลเอกสารหลักฐานเป็นหลัก
 
 